Georgina Serrano Bou, tècnica de la Comissió
La tècnica de la Comissió, exercint funcions de secretària tècnica suplent per designació de la Presidenta i per aquest Ple, relaciona les reclamacions que han tingut entrada des del darrer Ple, que va tenir lloc el passat 21 d'agost de 2019, que són les que els corresponen els números 465/2019 a 482/2019 i dona compte al Ple de les actuacions realitzades de conformitat amb la valoració de les admissions que s'ha dut a terme, així com de les actuacions que es s'executaran properament.
Es dona per llegida l'acta de la sessió del dia 21 d'agost de 2019, corresponent a la trentena sessió del Ple de l'any 2019.
Proposta d'Acord IE 344/2019, sobre l'execució de la Resolució 344/2019, de 14 de juny
El senyor Josep Mir, ponent de la Proposta d'Acord IE 344/2019, sobre l'execució de la Resolució 344/2019, de 14 de juny, formulada contra el Departament d'Interior de la Generalitat de Catalunya, i que té per objecte la queixa plantejada per la persona reclamant d'incompliment de la Resolució 344/2019, de 14 de juny, per part del Departament d'Interior atès que aquest no hauria lliurat la informació en el termini establert per la Resolució, informa que la demora es deu a què s'ha dut a terme el trasllat a les terceres persones afectades i això va causar la suspensió del termini de lliurament.
El ponent proposa el rebuig de les al·legacions rebudes, pels motius que s'exposen a l'Acord IE/344/2019.
El mateix ponent de la Proposta introdueix una esmena al text de la Proposta a fi d'establir un codi identificador de les persones que han presentat al·legacions i garantir el seu anonimat.
Proposta de resolució de desestimació de la Reclamació 237/2019
La senyora Elisabet Samarra, ponent de la Proposta de resolució desestimació de la Reclamació 237/2019, formulada contra el Departament de Territori i Sostenibilitat de la Generalitat de Catalunya, i que té per objecte obtenir còpia d'un expedient d'informació reservada, fonamenta els elements que han portat a la desestimació de la Reclamació.
Es debat el fet que l'accés no queda vinculat al seu dret de defensa, motiu pel qual no ha de prevaldre sobre la confidencialitat de les declaracions.
Proposta de resolució d'estimació de la Reclamació 310/2019.
La senyora Elisabet Samarra, ponent de la Proposta de resolució d'estimació de la Reclamació 310/2019, formulada contra l'Ajuntament de Barcelona i que té per objecte l'accés a diverses dades sobre efectius, jornada i funcions de la Guàrdia Urbana, exposa els elements que motiven l'estimació de la reclamació, en allò que la corresponent sessió de mediació no va formar part de l'acord parcial d'accés.
La mateixa ponent de la Proposta introdueix una esmena al text de la Proposta a fi de reforçar les consideracions recollides a l'acta del procediment de mediació.
Proposta de resolució de finalització de la Reclamació 319/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 319/2019 per pèrdua d'objecte, formulada contra la Direcció General de la Funció Pública (DGFP) del Departament de Polítiques Digitals i Administració Pública de la Generalitat de Catalunya i que té per objecte l'accés a la informació sobre la participació d'una persona en les reunions de les comissions d'investigació d'assetjament psicològic i altres discriminacions a la feina, exposa que correspon finalitzar per pèrdua sobrevinguda de l'objecte, donat que la DGFP hauria atès la sol·licitud d'accés durant la tramitació de la reclamació.
Proposta de resolució d'estimació parcial i pèrdua parcial de l'objecte de la Reclamació 343/2019
El senyor Josep Mir, ponent de la Proposta de resolució d'estimació parcial i pèrdua parcial de l'objecte de la Reclamació 343/2019, formulada contra l'Ajuntament de Sitges, i que té per objecte l'accés a documentació d'un procés de selecció de personal, argumenta els elements en què fonamenta el sentit parcialment estimatori de la Proposta de resolució i exposa els motius pels quals correspon finalitzar parcialment per pèrdua sobrevinguda de l'objecte, atès que l'Ajuntament de Sitges hauria atès la sol·licitud d'accés pel que fa a l'accés a l'expedient de provisió del lloc de treball de cap d'Organització durant la tramitació de la reclamació.
Proposta de resolució de finalització de la Reclamació 348/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 348/2019 per pèrdua d'objecte, formulada contra el Departament de Salut de la Generalitat de Catalunya i que té per objecte l'accés d'una diputada a informació sobre la modalitat contractual dels treballadors i treballadores de les empreses privades que presten serveis de transport sanitari durant el període de 2010 a 2018, exposa que el Departament de Salut ha estimat la sol·licitud d'informació i l'ha facilitada a la persona reclamant motiu pel qual procedeix finalitzar el procediment.
Proposta de resolució de finalització de les Reclamacions 384/2019, 385/2019 i 386/2019 per pèrdua d'objecte
El senyor Josep Mir, ponent de la Proposta de resolució de finalització de les Reclamacions 384/2019, 385/2019 i 386/2019 per pèrdua d'objecte, formulada contra el Departament de Treball, Afers Socials i Famílies de la Generalitat de Catalunya i que té per objecte l'accés a estadístiques i polítiques per a la integració i autonomia de joves amb discapacitat, exposa que correspon finalitzar per pèrdua sobrevinguda de l'objecte, atès que el Departament de Treball, Afers Socials i Famílies ha estimat la sol·licitud d'informació i ha facilitat a la persona reclamant la informació sol·licitada, en el marc d'aquest procediment.
Proposta de resolució de finalització de la Reclamació 392/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 392/2019 per pèrdua d'objecte, formulada contra l'Ajuntament de Tarragona i que té per objecte l'accés a l'expedient del servei de recollida d'escombraries, exposa que correspon finalitzar per pèrdua sobrevinguda de l'objecte atès que l'Ajuntament de Tarragona ha estimat la sol·licitud d'informació i ha facilitat a la persona reclamant la informació sol·licitada, en el marc d'aquest procediment.
Proposta de resolució d'estimació de la Reclamació 395/2019
El senyor Josep Mir, ponent de la Proposta de resolució d'estimació de la Reclamació 395/2019, formulada contra l'Ajuntament de Cervelló, i que té per objecte l'accés a informació sobre la data i durada de la concessió del servei d'abastament d'aigua, exposa els arguments que motiven el sentit estimatori de la Proposta de resolució.
Proposta de resolució d'estimació de la Reclamació 407/2019
El senyor Josep Mir, ponent de la Proposta de resolució d'estimació de la Reclamació 407/2019, formulada contra l'Ajuntament de Montblanc, i que té per objecte l'accés a contractes menors, exposa la fonamentació del sentit estimatori de la Proposta de resolució.
S'aprova sense que doni lloc a la formulació d'esmenes.
Proposta de resolució de finalització de la Reclamació 440/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 440/2019 per pèrdua d'objecte, formulada contra l'Ajuntament d'Alpicat i que té per objecte l'accés a la data d'inici i de finalització d'una exposició pública urbanística, exposa que correspon finalitzar per pèrdua sobrevinguda de l'objecte atès que l'Ajuntament d'Alpicat ha estimat la sol·licitud d'informació i ha facilitat a la persona reclamant la informació sol·licitada, en el marc d'aquest procediment.
Proposta de resolució de finalització de la Reclamació 441/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 441/2019 per pèrdua d'objecte, formulada contra l'Ajuntament d'Alpicat i que té per objecte l'accés a diversa informació relacionada amb un expedient urbanístic, exposa que correspon finalitzar per pèrdua sobrevinguda de l'objecte atès que l'Ajuntament d'Alpicat ha estimat la sol·licitud d'informació i ha facilitat a la persona reclamant la informació sol·licitada, en el marc d'aquest procediment.
La presidenta de la Comissió aixeca la sessió de la qual, com a secretària suplent, estenc aquesta acta.